L 96/86
LT
Europos Sąjungos oficialusis leidinys
2023 4 5
(5)
darniojo standarto EN 71-13:2021+A1:2022 specifikacijos yra aiškiau susietos su Direktyvos 2009/48/EB reikalavimais.
Visų pirma šia nauja standarto EN 71-13:2021 versija standartas suderinamas su Direktyva 2009/48/EB su pakeitimais, padarytais Komisijos direktyvomis (ES) 2020/2088 (6) ir (ES) 2020/2089 (7).
Buvo patikslintos standarto 1 ir 2 lentelės ir į standartą įtraukta papildoma 3 lentelė, kad būtų atsižvelgta į Direktyvoje 2009/48/EB pateiktų alerginių kvapiųjų medžiagų sąrašų pakeitimus, padarytus direktyvomis (ES) 2020/2088 ir (ES) 2020/2089.
Į standarto 3 lentelę yra įtrauktos alerginės kvapiosios medžiagos, kurios pagal Direktyvą 2009/48/EB turi būti nurodytos prie žaislo pritvirtintoje etiketėje, ant pakuotės arba prie žaislo pridedamame informaciniame lapelyje.
Standarte EN 71-13:2021+A1:2022 pateikta specifikacija, kad kosmetikos rinkinių ir skonio lavinimo žaidimų neturi naudoti vaikai iki 36 mėnesių.
Ši specifikacija aiškiai atspindi Direktyvos 2009/48/EB II priedo III dalies 12 punkto antroje pastraipoje nustatytą reikalavimą;
(6)
Komisija kartu su CEN įvertino, ar CEN parengtas darnusis standartas EN 71-13:2021+A1:2022 atitinka 2009 m. liepos 9 d. prašymą Nr.
M/445.
Komisija taip pat įvertino, ar laikomasi Įgyvendinimo sprendime C(2022) 7410 pateikto naujo prašymo.
Darnusis standartas atitinka reikalavimus, kuriuos jis turi apimti ir kurie nustatyti Direktyvoje 2009/48/EB.
Todėl to standarto nuorodą tikslinga paskelbti Europos Sąjungos oficialiajame leidinyje;
(7)
darnusis standartas EN 71-13:2021+A1:2022 pakeičia darnųjį standartą EN 71-13:2021.
Todėl to standarto nuoroda Europos Sąjungos oficialiajame leidinyje turėtų būti panaikinta;
(8)
siekiant aiškumo, racionalumo ir supaprastinimo, išsamus darniųjų standartų, parengtų siekiant užtikrinti Direktyvos 2009/48/EB įgyvendinimą ir atitinkančių reikalavimus, kuriuos jie turi apimti, nuorodų sąrašas turėtų būti paskelbtas viename teisės akte.
Nuorodos į darniuosius standartus, parengtus siekiant užtikrinti Direktyvos 2009/48/EB įgyvendinimą, šiuo metu paskelbtos Įgyvendinimo sprendimu (ES) 2021/1992.
Todėl Įgyvendinimo sprendimą (ES) 2021/1992 būtina pakeisti nauju sprendimu;
(9)
nuo darniojo standarto nuorodos paskelbimo Europos Sąjungos oficialiajame leidinyje dienos atitiktis tam standartui leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą.
Todėl šis sprendimas turėtų įsigalioti jo paskelbimo dieną,
PRIĖMĖ ŠĮ SPRENDIMĄ:
1 straipsnis Šio sprendimo priede išvardytos žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodos skelbiamos Europos Sąjungos oficialiajame leidinyje.
2 straipsnis Įgyvendinimo sprendimas (ES) 2021/1992 panaikinamas.
3 straipsnis Šis sprendimas įsigalioja jo paskelbimo Europos Sąjungos oficialiajame leidinyje dieną.
(6) Komisijos direktyva (ES) 2020/2088 2020 m. gruodžio 11 d. kuria dėl alerginių kvapiųjų medžiagų žaisluose ženklinimo iš dalies keičiamas Europos Parlamento ir Tarybos direktyvos 2009/48/EB II priedas (OL L 423, 2020 12 15, p. 53).
(7) Komisijos direktyva (ES) 2020/2089 2020 m. gruodžio 11 d. kuria dėl alerginių kvapiųjų medžiagų žaisluose draudimo iš dalies keičiamas Europos Parlamento ir Tarybos direktyvos 2009/48/EB II priedas (OL L 423, 2020 12 15, p. 58).